*13.pielikums*

*līgumam par stacionārās veselības*

*aprūpes pakalpojumu sniegšanu un apmaksu*

**Stacionāro mikroķirurģijas pakalpojumu**

**sniegšanas un apmaksas nosacījumi**

1. IZPILDĪTĀJS nodrošina sekojošus stacionāros mikroķirurģijas pakalpojuma veidus:
	1. pakalpojumu programma Mikroķirurģija pieaugušajiem;
	2. pakalpojumu programma Mikroķirurģija bērniem;
	3. pakalpojumu programma Izgulējumu mikroķirurģiskā ārstēšana (III, IV pakāpe).
2. IZPILDĪTĀJS nodrošina, ka 5 (piecu) dienu laikā DIENESTAM uz elektronisko adresi tiek nosūtīta tīmekļvietnē www.vmnvd.gov.lv sadaļā “Profesionāļiem” apakšsadaļā “Līgumu dokumenti”, “Līgumi un to pielikumi”, “Stacionāro veselības aprūpes pakalpojumu līguma paraugs” atrodamā veidlapa “Stacionārajā ārstniecības iestādē nodarbinātās ārstniecības personas, kuras sniedz mikroķirurģijas pakalpojumus”.
3. 2 punktā minēto ārstniecības personu sastāva izmaiņu gadījumā IZPILDĪTĀJS 3 (trīs) darba dienu laikā iesniedz DIENESTAM informāciju par ārstniecības personām, kuras turpmāk sniegs attiecīgos pakalpojumus, atkārtoti aizpildot 3.punktā minēto veidlapu un iesūtot uz DIENESTA elektronisko adresi.
4. IZPILDĪTĀJS, kas sniedz pakalpojumu programmu Mikroķirurģija pieaugušajiem un Mikroķirurģija bērniem, nodrošina šādus izpildes kritērijus:
	1. ir V līmeņa, IV līmeņa stacionārā ārstniecības iestāde;
	2. stacionārās ārstniecības iestādes rīcībā atrodas sekojošs aprīkojuma minimums pakalpojuma nodrošināšanai:
		1. instrumentu komplekts darbam ar kaulaudiem, t.sk. implanti kaulu fiksācijai/osteosintēze;
		2. monitorēšanas iekārtas;
		3. mikroķirurģisko operāciju instrumentu komplekts, t.sk.:

4.2.3.1. pieaugušajiem specializēts operāciju mikroskops ar palielinājumu,

 sākot no 12,5 reizēm, ieskaitot ķirurģiskos mikrodiegus 8/0, 9/0,

 10/0;

4.2.3.2. bērniem specializēts operāciju mikroskops ar palielinājumu, sākot no

25 reizēm, ieskaitot ķirurģiskos mikrodiegus 8/0, 9/0, 10/0, 11/0 un 12/0.

* 1. ārstniecības personai, kura norādīta šī Līguma pielikuma 2.punktā, ir sertifikāts Plastikas ķirurga pamatspecialitātē vai Ārstniecības personas sertifikāts Rokas ķirurga papildspecialitātē;
	2. pacienti ar ļaundabīgo audzēju (C00-C97 pēc SSK-10 diagnožu klasifikatora) programmā tiek iekļauti tikai ar ārstu konsilija, kura sastāvā ir vismaz viens onkologs, slēdzienu.
1. IZPILDĪTĀJS, kas sniedz pakalpojumu programmu Izgulējumu mikroķirurģiskā ārstēšana (III, IV pakāpe), nodrošina šādus izpildes kritērijus:
	1. ir V līmeņa, IV līmeņa stacionārā ārstniecības iestāde;
	2. stacionārās ārstniecības iestādes rīcībā atrodas sekojošs aprīkojuma minimums pakalpojuma nodrošināšanai:
		1. instrumentu komplekts darbam ar kaulaudiem, t.sk. implanti kaulu fiksācijai;
		2. monitorēšanas iekārtas;
		3. mikroķirurģisko operāciju instrumentu komplekts, t.sk. specializēts operāciju mikroskops ar palielinājumu, sākot no 12,5 reizēm, ieskaitot ķirurģiskos mikrodiegus 8/0 un 9/0;.
	3. ārstniecības personai, kura norādīta šī Līguma pielikuma 2.punktā, ir sertifikāts Plastikas ķirurga pamatspecialitātē vai Ārstniecības personas sertifikāts Rokas ķirurga papildspecialitātē;
	4. programmā tiek uzņemti pacienti ar izgulējumiem, kuru ārstēšanā (izgulējumu slēgšanā) nepieciešams izmantot mīkstos audus no citām slimības neskartajām ķermeņa daļām;
	5. steidzamā kārtā uzņem pacientus ar sepsi (A40 un A41 diagnozēm pēc SSK-10 diagnožu grupas);
	6. programmā pacienti tiek iekļauti tikai ar ārstu konsilija slēdzienu;
	7. ir izstrādāta un dokumentēta pakalpojuma kvalitātes sistēma (t.sk. vadlīnijās balstīta), kas organizē un regulē pakalpojumu sniegšanu personām ar izgulējumiem, kas ietver:
		1. riska faktoru novērtēšana, to novēršana, atbilstoši riska grupai;
		2. stāvokļa kontrole un izvērtēšana dinamikā;
		3. izgulējuma sadzīšanas vai attīstības izvērtēšana;
		4. rekomendācijas pacientam izrakstoties no stacionāra;
		5. pacienta/pacienta radinieku izglītošana.
	8. programmā neuzņem, ja ir:
		1. virspusēji, recidivējoši izgulējumi, kuriem nav indikācija operatīvai ārstēšanai ar mikroķirurģijas speciālista iesaisti, rekonstruktīvas mikroķirurģiskas operācijas veikšanai;
		2. akūtas brūces un apdegumi;
		3. hroniski osteomielīti bez ādas un mīksto audu deficīta;
		4. I pakāpes un nelieli II pakāpes izgulējumi, ilgstoši nedzīstošas brūces un čūlas, kuru ārstēšanai nav jāizmanto audu pārstādīšana un prognozējama spontāna sadzīšana konservatīvās terapijas rezultātā;
		5. išēmiski audu bojājumi, kas radušies maģistrālo asinsvadu oklūzijas dēļ. (Sākumā ir nepieciešama angioķirurga konsultācija un asinsvadu rekonstruktīva operācija. Ja asinsvadu rekonstrukcija nav iespējama, tad simptomātiska ārstēšanās pēc dzīvesvietas);
		6. plaši ādas, mīksto audu un kaulu patoloģiski procesi, kad nepieciešama ekstremitātes amputācija, kas veicama stacionārā pēc dzīvesvietas.
2. IZPILDĪTĀJS nodrošina:
	1. pacientam neatliekamo palīdzību mikroķirurģijā;
	2. pacientam pēc iepriekšēja pieraksta plānveida palīdzību mikroķirurģijā;
	3. pacientu uzraudzību septiņas dienas nedēļā 24 stundu režīmā stacionāra etapā;
	4. citu ārstu-speciālistu konsultācijas un izmeklējumus stacionāro veselības aprūpes pakalpojumu saņemšanas laikā, ja pacientam tas ir nepieciešams;
3. IZPILDĪTĀJS nodrošina, ka, izrakstot pacientu no stacionāra:
	1. pacientam tiek izsniegta veidlapa Nr.027/u „Izraksts no stacionārā/ambulatorā pacienta (vajadzīgo pasvītrot) medicīniskās kartes”, kurā norādīta tālākā ārstēšanas taktika, plānotie dinamiskās novērošanas izmeklējumi, nākamās speciālista konsultācijas datums, vieta un laiks, vērtējums par medicīniskās rehabilitācijas nepieciešamību, informācija par zāļu lietošanas kārtību un cita pacienta turpmākai ārstēšanai nozīmīga informācija;
	2. nepieciešamības gadījumā tiek izrakstīts nosūtījums turpmākiem veselības aprūpes pakalpojumiem atbilstoši medicīniskām indikācijām.
4. IZPILDĪTĀJS iesniedz Apliecinājumu par izstrādātu pakalpojuma kvalitātes sistēmu atbilstoši šī Līguma pielikuma 5.7.apakšpunktā minētajiem nosacījumiem 3 (trīs) darba dienu laikā pēc šī Līguma pielikuma parakstīšanas, nosūtot to uz e-pasta adresi: parskati.stac@vmnvd.gov.lv. Apliecinājums noformējams elektroniska dokumenta veidā, kam pievienotas pakalpojuma sniegšanas vadlīnijas.

**DIENESTS IZPILDĪTĀJS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

